钦定古今图书集成/理学汇编/文学典/第167卷 > 《徐师曾文体明辩》 > 《谢赐御书大通禅师碑额状》前人
## 钦定古今图书集成/理学汇编/文学典/第167卷 > 《徐师曾文体明辩》 > 《谢赐御书大通禅师碑额状》前人

右。内侍尹凤祥宣示御书《大通禅师碑》额六字，画起
平云，点蹲芒玉，戈矛攒倚，鸾鹤交飞。神功发于至想，
睿思成于元德。实谓天龙捧持，虚空称赞，逝者如在，
荐福知归。臣栖志禅门，撰碑灵塔，幸遇圣情崇道，御
书假贷，刻星辰于嘉石，烂日月于封丘。感极悲生，恩
深无答。臣无任望外殊泽之至。